ຊາວນະຄອນຫຼວງປາຣີ ສາມາດໃຊ້ເວລາ ຢູ່ນອກບ້ານ ໄດ້ຫຼາຍຂຶ້ນ
ນະຄອນຫຼວງປາຣີ ຂອງປະເທດຝຣັ່ງ ເປັນທີ່ຮູ້ກັນດີວ່າ ເປັນເມືອງແສງສີ ບໍ່ມີການຫລັບນອນ ແລະເປັນບ່ອນທ່ອງທ່ຽວ ທີ່ມີຊື່ສຽງ ຂອງຊາວໂລກ ກຳລັງຖືກອະນຸຍາດ ໃຫ້ຢູ່ນອກບ້ານໄດ້ຫຼາຍຂຶ້ນ. 
ການແຜ່ລະບາດ ຂອງໂຄວິດ-19 ແລະ ການເສຍຊີວິດ ຢູ່ໃນບັນດາປະເທດ ຢູໂຣບປາ ກົດວ່າໄດ້ຫລຸດນ້ອຍຖອຍລົງແດ່ແລ້ວ ອັນເປັນຜົນມາຈາກມາດຕະ ການທີ່ເຄັ່ງຄັດໃນ ສອງສາມເດືອນຜ່ານມາ ທີ່ບໍ່ໃຫ້ຄົນອອກນອກບ້ານແລະໃສ່ ໜ້າກາກໂດຍສະເພາະຢູ່ ໃນເຂດນະຄອນຫຼວງປາຣີທາງການໄດ້ເລີ້ມປະກາດ ໃຫ້ປະຊາຊົນອອກນອກບ້ານໄດ້ ແລ້ວ ແລະສາມາດໃຊ້ເວລາຫຼາຍຂຶ້ນຢູ່ນອກ ບ້ານໄດ້ ເລີ້ມແຕ່ 7:00 ໂມງແລງ ຫາ 9:00 ໂມງ ແລງ ເຖິງຢ່າງໃດກໍດີ ຍັງມີກົດລະບຽບຄວບຄຸມ ຢູ່ອີກຫຼາຍໆຢ່າງ ດັ່ງທີ່ຍາປ້າຄຳ ແພງ ຢູ່ໃນ ເຂດຊານເມືອງຂອງນະຄອນຫຼວງປາຣີ ໄດ້ກ່າວເຖິງກົດລະບຽບ ແລະສະພາບການຫລ້າ ສຸດ ສູ່ ວີໂອເອ ຟັງວ່າ: ນະຄອນຫຼວງປາຣີ ເມືອງຫຼວງຂອງປະເທດຝຣັ່ງ ເປັນທີ່ຮູ້ກັນດີວ່າເປັນເມືອງ ແສງສີ ບໍ່ ມີການຫລັບນອນ ແລະເປັນບ່ອນທ່ອງທ່ຽວທີ່ມີຊື່ສຽງຂອງຊາວໂລກ ບັດນີ້ປາກົດວ່າ ຊາວນະຄອນຫຼວງປາຣີ ໄດ້ເລີ້ມມີຊີວິດຊີວາ ຂຶ້ນມາໃໝ່ອີກ ແລ້ວ ທີ່ມີຜູ້ຄົນພາອອກພາ ກັນອອກມາຕາກອາກາດ ປິກນິກ ນັ່ງຫຼິ້ນຢູ່ຕາມ ແຄມແມ່ນໍ້າແຊນ (Seine) ທີໄຫຼຜ່ານ ເມືອງນັ່ງຫຼິ້ນຢູ່ຕາມສວນສາທາລະນະ ຕ່າງໆ ສັນຍາລັກອີກຢ່າງນຶ່ງຂອງຊາວນະຄອນ ຫຼວງປາຣີນັ້ນກໍຄື ເຂົາເຈົ້າມັກ ພາກັນນັ່ງກິນດື່ມກາເຟ ຢູ່ຕາມຮ້ານເລາະແຄມທາງ